Lisa Larson

**Lisa Larson** (1931–2024) var en svensk keramiker og formgiver som ble verdenskjent for sine keramikkfiguriner.

## Liv og virke
### Bakgrunn
Lisa Larson var datter av fabrikkeieren Einar Alhage og Johanna, født Nilsson. Hun ble født i Härlunda i Småland. Hun var søster av motedesigneren Titti Wrange.

### Utdannelse og kunstnerisk virke
Lisa Larson studerte keramikk ved Slöjdföreningens skola i Gøteborg fra 1950–1954. Fra 1954 til 1980 var hun ansatt ved Gustavsberg, der hun jobbet sammen med Stig Lindberg. Larson laget ofte figuriner i serier, blant annet seriene *Lilla zoo* (1955), *ABC-flickor* (1958). og *Larsons ungar* (1961). 
Astrid Lindgrens *[[Pippi Langstrømpe|Pippi Långstrump]]* ble lagd i et lite opplag på slutten av 1960-tallet. Grunnen til at Pippi-figurinen kom i et så lite opplag, er at den var vanskelig å lage. 

På oppdrag fra Unicef skapte hun serien *All världens barn* i perioden 1975–1979 (der en del av inntektene gikk til organisasjonen), og *Skansen* i 1976. 

I 1978 formga Lisa Larson flere ulike bronsestatuer til firmaet Scandia Present AB , deriblant "Myran", "Storseglar'n" og "Tonåring".  

Serien *Adventsbarn* med figurinene Stjärngosse, Tärna, Lucia og Tomte ble satt i produksjon i 1979, og var fortsatt i produksjon i 2019. 

I 1980 sluttet hun ved Gustavsberg, og ble frilanser for blant andre Rosenthal, KF, Höganäs, Skrufs glasbruk, Duka og Åhléns. I 1992 ble hun kunstnerisk leder for Keramikstudion, som hun selv etablerte samme år i de gamle fabrikklokalene til Gustavsberg – der produksjonen var opphørt noen år tidligere. I tillegg designet hun en serie fugler for NK, deriblant *[[Fågel Fenix (Lisa Larson)|Fågel Fenix]]* fra 1998. Videre laget hun flere offentlige utsmykninger, som *Saltsjöbadsodjuret* på Vår Gard i Saltsjöbaden og  *Bysantinsk ängel* i Hällefors.

I 2016 hadde det svenske kunstindustrimuseet, Röhsska i Gøteborg, en retrospektiv utstilling med tittelen *Lisa Larson – Sextio år med keramikk*. I 2021 ble det for første gang arrangert en utstilling med hennes arbeider i hennes barndoms Häradsbäck i Älmhult kommune.

Larson er representert blant annet på Nationalmuseum i Stockholm.

Hun var gift med kunstnerkollegaen Gunnar Larson (1925–2020.).

## Samleobjekter
Lisa Larsons arbeider har blitt populære samleobjekter over hele verden. Hun er særlig populær i Japan. I 2014 ble det holdt en utstilling med hennes verk i Tokyo, der over 70 000 besøkte utstillingen i løpet av to uker.

## Bildegalleri

Fil:L_Larson_fenix.jpg|*Fågel fenix*
Fil:L_Larson_bjorn.jpg|alt=Lilla zoo, björnen|Bjørnen fra serien Lilla zoo
Fil:Larson_Sträng_2014.jpg|alt=Gunnar Sträng som Larson gjorde 1972 och som är ett av de verk hon är mest känd för|I 1972 laget Larson denne sparebøssen, som forestiller daværende finansminister i Sverige *[[Gunnar Sträng]]*. Den ble en av hennes mest kjente figuriner.
Fil:Lisa_Larson_Bysantinsk_ängel_(1).jpg|*Bysantinsk ängel*
Fil:Lisa_Larson_Saltsjobadsodjuret_2015.jpg|*Saltsjöbadsodjuret*


## Produksjon av serien «Adventsbarn»

Adventsbarn_produktion_2014a.jpg|alt=Målning|*Figurene males*
Adventsbarn_produktion_2014c.jpg|*Tørking*
Adventsbarn_produktion_2014b.jpg|*Tørking*
Adventsbarn_produktion_2014d.jpg|alt=Bränning|*Brenning*
L_Larson_lucia_1.jpg|*Adventsbarn*


## Kilder
* Nacka-Värmdöposten: Keramikk med krass – en japansk succé 
* Lisa Larsson - Keramikkstudioet AB

## Referanser


## Litteratur
* Holkers, Märta: Lisa Larson keramiker / Lisa Larson ceramic designer. Bokforlaget Arena. 2014
* Larson, Lisa og Ribbung, Andreas: Serietillverkad keramikk, Gustavsbergs porselenfabrikk 1954-80 A. Ribbung. 2001
* Eronn, Gisela: Lisa Larson blant løve og engler. Prisme. 2006

## Eksterne lenker
*  Dokumentär på P1 om Lisa Larson. Läst 6 aug 2021.
*Lisa Larson och Gustavsberg 1954–1980 – Översikt med bilder